
ANUNŢ
cu privire la desfăşurarea concursului privind ocuparea funcţiei vacante
de Administrator al ÎS Protecţia Solurilor şi Îmbunătăţiri Funciare

     În conformitate cu prevederile Legii nr. 146 din 16.09.1994 „cu privire la întreprinderea de stat” cu modificările şi completările ulterioare, Hotărîrea Guvernului nr. 770 din 20.10.1994 „pentru aprobarea unor acte normative vizînd funcţionarea Legii cu privire la întreprinderea de stat”, Hotărîrea Guvernului nr. 383 din 12.05.2010 „pentru aprobarea Regulamentului privind organizarea şi funcţionarea Agenţiei Relaţii Funciare şi Cadastru, structurii şi efectivului-limită ale aparatului central al acesteia” şi Regulamentul pentru ocuparea funcţiei vacante de Administrator al întreprinderilor de stat, în care ARFC exercită împuternicirile de fondator, Consiliul de administraţie anunţă despre desfăşurarea concursului pentru ocuparea funcţiei vacante de Administrator al ÎS Protecţia Solurilor şi Îmbunătăţiri Funciare. 

Scopul general al funcţiei:
Asigurarea organizării, conducerii şi funcţionării eficiente a ÎS Protecţia Solurilor şi Îmbunătăţiri Funciare, prin elaborarea şi implementarea strategiilor de dezvoltare, identificarea şi utilizarea oportunităţilor de afaceri, acumularea resurselor financiare, tehnologice şi umane necesare pentru activitatea întreprinderii.
Condiţiile de bază pentru candidaţi la ocuparea funcţiei de Administrator:
· deţinerea cetăţeniei Republicii Moldova;
· posedarea obligatorie a limbei de stat şi a limbelor oficiale de comunicare interetnică vorbite în teritoriu;
· lipsa antecedentelor penale;
· posedarea abilităţii de lucru cu informaţia de planificare, organizare, analiză şi sinteză, de elaborare a documentelor;
· să dea dovadă de spirit de iniţiativă, diplomaţie, creativitate, flexibilitate, disciplină, responsabilitate, să tindă spre dezvoltare profesională continuă;

Cerinţe specifice pentru candidaţi la ocuparea funcţiei de Administrator:
· studii superioare;
· vechime în muncă de cel puţin 8 ani;
· experienţă în domeniul managementului de cel puţin 3 ani;
· cunoştinţe de operare la calculator: Word, Excel, Internet;
· cunoaşterea legislaţiei în domeniu;

Lista documentelor necesare pentru participare la concurs:
· Cererea de inscriere la concurs
· Copia buletinului de identitate
· Copia diplomelor de studii şi ale certificatelor de absolvire a cursurilor de perfecţionare profesională şi/sau de specialitate
· Copia carnetului de muncă
· Curriculum vitae
· Cazierul judiciar
· Certificatul medical
Notă:
     Copiile documentelor prezentate pot fi autentificate notarial sau se prezintă împreună cu documentele originale pentru a verifica veridicitatea lor.
Data limită de depunere a documentelor : 13.02.2015  inclusiv.
Modalitatea de depunere a documentelor:
Setul documentelor de participare la concurs se prezintă într-un plic sigilat pînă la data limită de depunere la adresa: mun. Chişinău, str. Ialoveni 100 B. Informaţii la telefonul : 022 73 78 20, mob: 068033444.

